L'Osèano Indian el xe el terso osèano pì grande del mondo. El coverse sirca el 20% de ła superfisie de ła Tera. El confina a ovest co el continente african, a nord e a nordest co el continente axiatico , a est co el continente austrałian, a sud co el continente antartico . El meridian 20°E ło separa a ovest da l'Osèano Atlàntego; cheło 147°E ło separa a est da l'Osèano Pasìfego. El coverse una superfisie de sirca 73 556 000 km², e el ga un vołume de sirca 292 131 000 km³. Łe so ìxołe prinsipałi łe xe Madagascar e Sri Lanka; łe ìxołe de Sumatra, Giava e Tasmania łe se cata al confin con l'Osèano Pasifego. El Osèano Indian el xe un inportante via de comunicaxion tra Axia e Africa.